钦定古今图书集成/方舆汇编/职方典/第1262卷 > 《晚岁登武陵城顾望水陆怅然有作》
## 钦定古今图书集成/方舆汇编/职方典/第1262卷 > 《晚岁登武陵城顾望水陆怅然有作》

前人

星象承乌翼，蛮陬相犬牙。俚人祠竹节，仙洞闭桃花。
城塞历汉魏，江源自賨巴。华表廖王冢，菜地黄琼家。
霜轻菊秀晚，石浅水纹斜。樵音绕故垒，汲路明寒沙。
清风稍改叶，芦橘始含葩。野桥过驿“骑，丛祠发迥笳。
跳鳞避举网，倦鸟寄行楂。路尘高出树，山火远连霞。
夕曛转赤岸，浮霭起苍葭。轧轧渡水桨，连连赴林鸦。”
叫阍道非远，赐环期自赊。孤臣本危涕，乔木在天涯。